Cuneiform Tablet ATHE 22
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
en-na-sú-en₆ DUMU i-ku-a ù PUZUR₄.IŠTAR DUMU a-lá-bi-im i-na ša-ḫa-at DAM i-ku-pí-a me-er-a-at i-ku-pí-a ù me-er-e i-ku-pí-a ki-ma šu-nu-tí i-zi-zu-ma 40 ma-na KÙ.BABBAR ḫu-bu-ul i-ku-pí-a a-na a-šur-mu-ta-bi-il₅ DUMU pu-šu-ke-en₆ ù bé-lá-nim ra-bi₄-ṣí-im ša pu-šu-ke-en₆ iš-qú-lu a-na a-wa-tim a-ni-a-tim kà-ru-um tur₄-ḫu-mì-it i-dí-in-ni-a-tí-ma IGI GÍR ša a-šur ší-bu-tí-ni ni-dí-in IGI lá-ba-na-da DUMU i-dí-sú-en₆ IGI i-ku-pí-a-šur DUMU pí-lá-aḫ-a-šur i-dí-da-gán DUMU sà-ar-ni-ki-im ù ša-lim-a-ḫu-um DUMU DU₁₀-ì-lí tap-pá-ú-ni